
Bestyrelsesmøde i Bønnerup Strands grundejerforening torsdag den 18. januar 2018 kl. 18,00 hos Niels Haugaard, Bønnerup. Til stede var Ole Mangor, Niels Hougaard, Arne Kjeldsen, Benthe Simonsen. Fraværende: Henrik List Christensen.
Dagsorden:
1. Referat fra sidste møde
2.	Regnskab for 2017 for foreningen, samt vejkontoen.
3.	Budget for 2019 for foreningen-
4.	Vedligeholdelse af veje, samt vejbump.
5.	Etablering af fibernet i området.
6.	Udsendelse af ”opråb” vedrørende affald.
7.	Motivere beboere, der ikke er medlem af foreningen til at blive medlem.	
8.	Fredet areal – skal foreningen bidrage til omkostninger vedr. rydningen?
[bookmark: _Hlk504219572]9.	Status på grenordningen.
[bookmark: _Hlk504220070]10.		Drøftelse af forslag på sidste bestyrelsesmøde om evt. aktiviteter det kommende år:
a.  Øge medlemsdækningen fra de nuværende ca. 80%. Hvad gør vi?
	*Der uddeles skrivelse til de, der ikke er medlem.
b.  Bidrage til lokalområdet, herunder samarbejde med andre foreningen
	*Ole Mangor kontakter formand for Borgerforeningen.
c.   Skal vi have en sammenkomst efter næste års generalforsamling?
*Der er ikke stemning i bestyrelsen for en sammenkomst    efter næste generalforsamling.
d.  Andre forslag?	
[bookmark: _Hlk504220313]11.	Evt.
[bookmark: _Hlk504220493]12.	Ny mødedato.

Ad pkt. 1 	Referat fra sidste møde
Ingen bemærkninger.

Ad. pkt. 2 	Regnskab for 2017 for foreningen, samt vejkontoen.
Gennemgang af Kasserer Benthe Simonsen. Bestyrelsen godkendte regnskaberne.

Ad. pkt. 3	 Budget for 2019 for foreningen.
Kasserer Benthe Simonsen fremlagde budgettet. Bestyrelsen blev enige om at foretage enkelte smårettelser.

Ad. pkt. 4 	Vedligeholdelse af veje, samt vejbump.
Lidt problemer med at få entreprenøren til at overholde tidsfrister. Niels holder fast i ham.
Materialer til vejbump på Klitgårdsvej er indkøbt, men opsætningen afventer byggeriets færdiggørelse i den nye udstykning på Klitgårdsvej, således at der ikke opstår skader på vejbumpet.
Niels forslog at forsøge med en ny og billigere type vejbump, der bygges op i stabilgrus. Som forsøg etableres et sådant vejbump nu den vestlige ende af Tangvej. I forårsmånederne etableres ekstra vejbump på Tangvej, Lollandsvej og Langelandsvej. Hvis ovennævnte forsøg på Tangvej er en succes, vil nye vejbump blive af denne type.
Niels vil tale med kommunen om mulighed – til sommer - at foretage en trafiktælling på Tangvej. Helst i begge ender af Tangvej.

Ad. pkt. 5 Etablering af fibernet i området.
Fibias er ikke helt i mål med det krævede antal tilslutninger. Vi håber på flere tilslutninger indenfor kort tid, men under alle omstændigheder er det aftalt at holde et møde med Fibias i februar for at presse på for at få projektet gennemført.

Ad. pkt. 6 Udsendelse af ”opråb” vedrørende affald.
Arne havde lavet et forslag til ”Opråb” til husstandene vedrørende affald omkring affaldsstativer, navnlig omkring containerpladsen på hjørnet af Tangvej/Lollandsvej. Forslaget blev drøftet og øvrige bestyrelsesmedlemmer vil gennemgå det og fremsende eventuelle kommentarer. Tanken er at tilføje et afsnit om fordelene ved at være medlem af grundejerforeningen og derefter uddele det til samtlige husstande i området.

Ad. pkt. 7 Motivere beboere, der ikke er medlem af foreningen til at blive medlem.
På baggrund af materiale, som Benthe udsender til nye medlemmer formulerer Ole et forslag til den tekst, der skal deles ud til samtlige husstande jfr. punkt 6 ”Udsendelse af ”opråb” vedrørende affald.”

Ad. pkt. 8 Fredet areal – skal foreningen bidrage til omkostninger vedr. rydningen?
Niels havde fået en anmodning om at grundejerforeningen yder et bidrag til rydningen af en del af det fredede areal. Anmodningen blev drøftet på bestyrelsesmødet, men set i lyset af, at emnet blev taget ud af grundejerforeningens arbejde på generalforsamlingen i 2016, var der enighed i bestyrelsen om, at vi ikke kunne beslutte et eventuelt tilskud og vi vil derfor foreslå de berørte grundejere fremsende et begrundet forslag til den kommende generalforsamling i 2018.

Ad. pkt. 9 Status på grenordningen.
Der har været en enkelt misforståelse med en grundejer. Desuden har der enkelte steder været forholdsvis store mængder og i enkelt tilfælde har affaldet ligget forlangt inde på grunden til at entreprenøren kunne nå det med sin grab.
Inden forårsafhentningen af grenaffald vil der komme en nøjere beskrivelse af mængden af grenaffald pr. matrikel, samt placeringens afstand fra skel.

Ad. pkt. 10 Drøftelse af forslag på sidste bestyrelsesmøde om evt. aktiviteter det kommende år:
	Med hensyn til evt. samarbejde med øvrige foreninger i området, har Ole haft fornyet kontakt til Borgerforeningen. De forventer at kunne drøfte det på møde i februar 2018.

Ad pkt. 11. Evt.
Niels vil tale med beboere på Fanøvej og Farøvej om klipning af rabatten mod Tangvej samtidigt med at der etableret vejbump jfr. ovenfor under punkt 4.

Ad 12.	Ny mødedato.
Torsdag den 8. marts hos Benthe Simonsen, Bønnerup.
[bookmark: _GoBack]Der er til dette møde ikke valgt en alternativ dato.

